alexandrainst/scandi-wiki huggingface dataset:
Beaune

Beaune er en by og kommune i departementet Côte-d'Or i regionen Bourgogne-Franche-Comté øst i Frankrike. Beaune  er sous-préfecture (underprefektur) i departementet og har om lag  innbyggere.

Området rundt Beaune, Côte de Beaune, er kjent for burgundervinen som blir laget her, og i Beaune blir det hvert år solgt vin ved Hospices de Beaune.

Byen ligger langs turistveien Route des Grands Crus mellom mange vingårder.

Hospices de Beaune 
Hospices de Beaune ble grunnlagt i 1443 av hertugen av Burgunds kansler Nicolas Rolin og hans tredje kone Guigone de Salins. Bygningskomplekset stod ferdig i 1457, og er berømt for sin tradisjonelle burgundiske arkitektur. Det ble bygget for å huse syke og pleietrengende, og fungerte som hospital i flere århundrer. Hospices de Beaune er i dag også navngjetent for produksjon av burgundervin.

Hospitalet tok imot sin første pasient den 1. januar 1452. Fra starten av og like frem til det tyvende århundre fikk gamle, vanføre, foreldreløse, fødende, syke og trengende gratis pleie i Hospices de Beaune, I dag er institusjonen åpent for allmennheten som museum.

Foruten å være et kunsthistorisk monument i seg selv, huser Hospices de Beaune flere sentrale kunstverk av stor kunsthistorisk verdi. En stor altertavle med dommedag som hovedmotiv ble bestilt av hospitalets grunnleggere til innvielsen, og har hengt i hospitalet siden. Den var plassert slik at de sengeliggende kunne betrakte altertavlen fra sitt sengeleie. Altertavlen er tilskrevet den flamske mesteren Rogier van der Weyden.

Befolkningsutvikling 
Antall innbyggere i kommunen Beaune

Referanser

Eksterne lenker 
 
 Kommunedata INSEE
 Châteaux i og rundt Beaune 
 Hospices de Beaune

Kommuner i Côte-d'Or
Kim Kardashian

Kimberly Noel Kardashian (født 21. oktober 1980 i Los Angeles) er en amerikansk mediapersonlighet og superkjendis, modell, forretningskvinne, produsent og skuespiller. Kardashian fikk først oppmerksomhet i media som venn av og stylist for modellen Paris Hilton (1981–), men fikk større oppmerksomhet da en sexvideo fra 2002, Kim Kardashian, Superstar, med hennes daværende kjæreste Ray J, kom ut i 2007. Senere samme år begynte hun og  familien å vise seg fram i Keeping Up with the Kardashians, en realityserie som har blitt sendt på kabel-TV-kanalen E! Entertainment Television i 20 sesonger fram til 2021. Seriesuksessen førte til spin-off-seriene Kourtney and Kim Take Miami (2009–2013) og  Kourtney and Kim Take New York (2011–2012).

Kim Kardashian er datter av advokaten Robert Kardashian (1944–2003) som hadde armensk bakgrunn, og Kris Jenner, TV-personlighet og «momager». Hun har fem søsken; Kourtney Kardashian (1979–), Khloé Kardashian, Rob Kardashian, Kendall Jenner og Kylie Jenner. 

Kim Kardashian var medeier i klesmerket D-A-S-H som hun startet sammen med søstrene Kourtney og Khloé i 2006. Foretaket ekspanderte og var å finne i Los Angeles, New York og Miami, men måtte siden legges ned. Søstrene har også kosmetikk- og hårpleiemerket Kardashian Beauty. 
I juni 2017 lanserte hun sitt eget kosmetikkmerke KKW Beauty og unisex-parfymen KKW Fracrance.

24. mai 2014 giftet Kim Kardashian seg med rapper og musikkprodusent Kanye West (1977–) før de valgte å skille lag i februar 2021 . Sammen har de fire barn, North West (født 15. juni 2013), Saint West (født 15. desember 2015), Chicago West (født 26. januar 2018) og Psalm West (født 10. mai 2019).

Filmografi 
 2007 – idag: Keeping Up with the Kardashians (TV-serie)
 2008: Dancing with the Stars (TV-serie)
 2008: Disaster Movie
 2009: CSI: NY as Debbie Fallon (TV-serie, 1 episode)
 2009: Deep in the Valley
 2009: How I Met Your Mother (TV-serie, 1 episode)
 2009: Beyond the Break (TV-serie, 4 episoder)
 2014: 2 Broke Girls (TV-serie, 1 episode)
 Drop Dead Diva as Nicki (TV-serie)

Referanser

Eksterne lenker 
 
 

Skuespillere fra USA
Modeller fra USA
Personer fra Los Angeles
TV-personligheter fra USA
Personer fra USA av armensk opphav
Personer fra USA av nederlandsk opphav
Personer fra USA av skotsk opphav
Kardashian
Meaux

Meaux er en kommune i Seine-et-Marne departementet i regionen Île-de-France regionen i storbyområdet rundt Paris, Frankrike. Den befinner seg 41 km øst-nordøst for Paris. Meaux er en sous-préfecture (underprefektur) av departementet og sete for et arondissement. Selv om det er den mest folkerike kommunen i Seine-et-Marne, er den ikke hovedstaden, det er Melun.

Under hundreårskrigen mellom Frankrike og England førte krigens følger til et bondeopprør i 1358. I 1422 førte Beleiringen av Meaux til en viktig seier for engelskmennene i 1422 under Henrik V.

Meaux er kjent for en ostesort av typen brie: Brie de Meaux

Referanser

Eksterne lenker
 
 Kommunedata INSEE

Kommuner i Seine-et-Marne
Høyrehåndsregelen

Høyrehåndsregelen er en huskeregel for vekselvirkningen mellom strøm og magnetfelt. Teorien bak regelen er også kjent som Ampères sirkulasjonslov. Resultatet av vekselvirkningen er elektromagnetisk induksjon. Både strøm og mangetisme kan være kilden til induksjonen: strøm kan indusere et magnetfelt, og magnetfelt kan indusere en strøm.  

Regelen har to anvendelser, for begge starter man med å knytte høyre hånd: 

 Rett strømførende leder: tommelen representerer strømretning langs lederen, og de resterende fingrene representerer feltlinjenes retning. 
 Sirkulerende strømførende leder, som en spole (induktans) eller en annen solenoide: tommelen representerer feltlinjenes retning, og de resterende fingrene representerer strømretning langs lederen 

Regelen har nordisk opprinnelse, i form av at Ampére baserte seg på det gjort av dansken Hans Christian Ørsted i 1820, kjent som Ørsteds lov. Ampére utviklet sin sirkulasjonslov 3 år senere. Michael Faraday tok dette videre og beskrev elektromagnetisk induksjon i 1831.

Det finnes andre, utvidete høyrehåndsregler, som her for vektorproduktet.

Tommel er a, pekefinger b og langfinger c. Retninger gis av at pekefingeren peker fremover, tommelen opp og langfingeren innover, eller til venstre.

En annen høyrehåndsregel er den utviklet av John Ambrose Fleming. Denne er lik Ampéres høyrehåndregel, og mest sannsynlig har Fleming latt seg inspirere av Ampéres formuleringer.

Referanser 

Magnetisme
Elektromagnetisme
Elektrisitet
Orientering (matematikk)
Villetaneuse

Villetaneuse er en kommune i departementet Seine-Saint-Denis i regionen Île-de-France, og er en av de nordlige forstedene til Paris. Kommunen ligger 12,1 km fra sentrum av Paris.

Utdanning 
Kommunen er kjent for sitt universitet, Université Paris XIII.

Befolkningsutvikling 
Antall innbyggere i kommunen Villetaneuse

Referanser

Eksterne lenker 
 
 Kommunedata INSEE

Villetaneuse
Matej Delač

Matej Delač (født 20. august 1992) er en kroatisk fotballspiller som spiller for den danske klubben AC Horsens.

Referanser

Eksterne lenker 
 

Kroatiske fotballspillere
Fotballspillere for NK Inter Zaprešić
Fotballspillere for Chelsea FC
Fotballspillere for Vitesse Arnhem
Fotballspillere for SK Dynamo České Budějovice
Fotballspillere for Vitória SC
Fødsler i 1992
Norgesmesterskapet i alpint

Norgesmesterskapet i alpint, eller NM i alpint, er et årlig arrangement som kårer norgesmester i alpin skiidrett. Det kåres norske mestere i slalåm, storslalåm, super-G, utfor og superkombinasjon for kvinner og menn.

NM har, bortsett fra under krigen, blitt arrangert hvert år siden 1938. Fra 1938 til 1950 ble det bare kåret offisielle norgesmestre i kombinasjon (slalåm og utfor sammenlagt.) I 1951 kom storslalåm på programmet, og det ble kåret norgesmestre i slalåm, storslalåm og utfor, mens kombinasjonen gikk ut. I 1958 ble kombinasjonen gjeninnført. I perioden 1976–1979 telte også storslalåm med i kombinasjonen. Super-G ble ny gren fra 1988. Fra 2008 ble kombinasjonen erstattet av superkombinasjonen, som er en ekstra konkurranse med utfor og slalåm som kjøres på samme dag.

Vinnere

Menn
I perioden 1938–1950 ble det bare kåret offisielle norgesmestre i kombinasjonen, mens vinnerne i slalåm og utfor er uoffisielle. I perioden 1951–1957 ble det ikke kåret noen norgesmestre i kombinasjonen.

Kvinner
I perioden 1938–1950 ble det bare kåret offisielle norgesmestre i kombinasjonen, mens vinnerne i slalåm og utfor er uoffisielle. I perioden 1951–1957 ble det ikke kåret noen norgesmestre i kombinasjonen.

Mestvinnende utøvere i NM i alpint 
Liste over utøvere med flest NM-gull (minst tre) i perioden 1938–2022. Uoffisielle gull i slalåm og utfor i perioden 1938–1950 er ikke regnet med. Tabellen angir antall gull i hver disiplin.

Menn

Kvinner

Referanser

Kilder 
 snl.no: Norgesmestere på ski alpine grener
 Tom A. Schanke (2007): Norsk Idrettsleksikon, Aller Forlag. ISBN 978-82-8156-044-4.
Phil Jones (fotballspiller)

Philip Anthony «Phil» Jones (født 21. februar 1992) er en engelsk fotballspiller som spiller for Manchester United.

13. juni 2011 meldte Manchester United at de hadde nådd en avtale å signere Jones. Jones kom til Manchester United fra Blackburn Rovers. Phil Jones spiller primært midtstopper, men han kan også spille høyreback eller defensiv midtbane.

Phil Jones fikk sin debut for Manchester United i Community Shield-kampen mot Manchester City, da han kom inn for Rio Ferdinand på stillingen 0-2 til City. Kampen endte til slutt 3-2 til Manchester United.

Landslaget
Han ble tatt ut i s tropp til VM i fotball 2018 i Russland.

Meritter

Manchester United
 Premier League (1): 2012–13
 FA-cupen (1): 2016 
 Europaligaen (1): 2016/17
 FA Community Shield (2): 2011, 2013

Referanser

Eksterne lenker 
 
 Phil Jones' statistikk for Manchester United på stretfordend.co.uk

Engelske fotballspillere
Spillere i Fotball-EM 2012
Spillere i Fotball-VM 2014
Spillere i Fotball-VM 2018
Fotballspillere for Blackburn Rovers FC
Fotballspillere for Manchester United FC
Personer fra Preston
Fødsler i 1992
Fabien Lefèvre

Fabien Lefèvre (født 18. juni 1982 i Orléans) er en fransk padler. Hans største internasjonale resultat kom da han representerte Frankrike under Sommer-OL 2008 i Beijing, der han tok sølv i slalåm K-1 bak Alexander Grimm fra Tyskland. Han har også tilsammen fem gull i VM og en bronsemedalje fra Sommer-OL 2004 i Athen.

Referanser

Eksterne lenker 
 

Franske padlere
Medaljevinnere under Sommer-OL 2004
Deltakere for Frankrike under Sommer-OL 2004
Padlere under Sommer-OL 2004
Medaljevinnere under Sommer-OL 2008
Deltakere for Frankrike under Sommer-OL 2008
Padlere under Sommer-OL 2008
Personer fra Orléans
Olympiske medaljevinnere i padling
Marie Delattre

Marie Delattre (født 4. mars 1981 i Arras) er en fransk padler. Hennes største internasjonale resultat kom da hun representerte Frankrike under Sommer-OL 2008 i Beijing, der hun tok bronse i K-2 500 meter sammen med Anne-Laure Viard. Hun har også to bronser fra VM i padling.

Eksterne lenker 
 

Franske padlere
Medaljevinnere under Sommer-OL 2008
Deltakere for Frankrike under Sommer-OL 2008
Padlere under Sommer-OL 2008
Deltakere for Frankrike under Sommer-OL 2012
Padlere under Sommer-OL 2012
Personer fra Arras
Olympiske medaljevinnere i padling
Klosterkirken Saint-Savin-sur-Gartempe

Klosterkirken i Saint-Savin-sur-Gartempe er en kirke i romansk stil bygget mellom 1050 og 1300-tallet, i departementet Vienne i regionen Nouvelle-Aquitaine, Frankrike. Kirken er kjent for sine mange veggmalerier fra 1100-tallet, som er fremdeles er usedvanlig god bevart. UNESCO omtaler kirken som «den romanske stilens svar på det sixtinske kapell».

Kirkens tverrskip ble bygd først, og deretter koret og koromgangene og de fem kapellene i apsiden. I neste byggetrinn ble tre lengder av midtskipet og klokketårnet tilføyet. De seks sidene lengdene av midtskipet ble tilføyet i et tredje byggetrinn. Klokketårnets spir er 80 meter høyt; det ble tilføyd på 1300-tallet. 

Under kirken finnes en krypt med gravene til de to legendariske martyrhelgnene, brødrene St Savin og St Cyprian; med fresker som viser scener fra deres liv.

Eksterne lenker 
 
  www.art-roman.net Fullstendig bygningsbeskrivelse  

Kirker i Frankrike
Verdensarven i Frankrike
Vienne
Katolske kirker i Frankrike
Byggverk i Nouvelle-Aquitaine
Hoysalariket

Hoysalariket (kannada: ಹೊಯ್ಸಳ ಸಾಮ್ರಾಜ್ಯ; IPA; ) var et viktig sørindisk kannadigarike som styrte mesteparten av den moderne indiske delstaten Karnataka fra det tiende til det fjortende århundre. Fram til 1187 lå riket riktignok under det vestlige Chalukyariket. Hoysalaherskernes hovedstad var først Belur, men ble siden flyttet til Halebidu.

Hoysalaenes herskere var opprinnelig fjellfolk fra Malenadu i Karnataka, en høytliggende i de vestlige Ghatfjellene. I det tolvte århundre, etter at de hadde brukt den voldsomme krigføringen mellom det vestlige Chalukya og Kalachuririket til sin fordel, styrte de over områder i dagens Karnataka og over enkelte tamilske områder i Kaverideltaet mellom Kongu Nadu og Cholarikets områder. Fram til 1200-tallet hadde de fått kontrollen over mesteparten av dagens Karnataka, mindre deler av Tamil Nadu og deler av det vestlige Andhra Pradesh i Deccan.

Hoysalaperioden var viktig i utviklingen av sørindisk kunst, arkitektur og religion. I dag blir riket husket først og fremst for sin tempelarkitektur. Over ett hundre templer har overlevd, og er i dag spredt rundt omkring i Karnataka, inkludert det berømte Chennakesavatempelet i Belur, Hoysaleswaratempelet i Halebidu og Chennakesavatempelet i Somanathapura. Hoysalakongene støttet også andre typer kunst, og førte slik til en rik kannada- og sanskritspråklig litteratur.

Eksterne lenker 
 

Indias historie
Historiske stater og riker i Sør-Asia
Stater og territorier etablert i 1026
Stater og territorier opphørt i 1343
1000-tallet i India
1100-tallet i India
1200-tallet i India
1300-tallet i India
Julien Bahain

Julien Bahain (født 20. april 1986 i Angers) er en fransk roer. Hans fremste internasjonale resultat kom da han representerte Frankrike i Sommer-OL 2008 i Beijing, og tok bronse i dobbeltfirer sammen med Pierre-Jean Peltier, Jonathan Coeffic og Cédric Berrest.

Referanser

Eksterne lenker 
 

Franske roere
Medaljevinnere under Sommer-OL 2008
Deltakere for Frankrike under Sommer-OL 2008
Roere under Sommer-OL 2008
Deltakere for Frankrike under Sommer-OL 2012
Roere under Sommer-OL 2012
Deltakere for Frankrike under Sommer-OL 2016
Roere under Sommer-OL 2016
Personer fra Angers
Olympiske medaljevinnere i roing
Cédric Berrest

Cédric Berrest (født 2. april 1985 i Toulouse) er en fransk roer. Hans største internasjonale resultat kom da han representerte Frankrike under Sommer-OL 2008 i Beijing, der han tok bronse i dobbeltfirer sammen med Pierre-Jean Peltier, Julien Bahain og Jonathan Coeffic.

Referanser

Eksterne lenker 
 

Franske roere
Medaljevinnere under Sommer-OL 2008
Deltakere for Frankrike under Sommer-OL 2008
Roere under Sommer-OL 2008
Deltakere for Frankrike under Sommer-OL 2012
Roere under Sommer-OL 2012
Personer fra Toulouse
Olympiske medaljevinnere i roing
Julien Desprès

Julien Desprès (født 12. mai 1983 i Clamart) er en fransk roer. Hans største internasjonale resultat kom da han representerte Frankrike under Sommer-OL 2008 i Beijing, der han tok bronse i firer uten styrmann sammen med Benjamin Rondeau, Germain Chardin og Dorian Mortelette.

Referanser

Eksterne lenker 
 

Franske roere
Medaljevinnere under Sommer-OL 2008
Deltakere for Frankrike under Sommer-OL 2008
Roere under Sommer-OL 2008
Personer fra Clamart
Olympiske medaljevinnere i roing
Germain Chardin

Germain Chardin (født 15. mai 1983 i Verdun) er en fransk roer. Hans største internasjonale resultat kom da han representerte Frankrike under Sommer-OL 2008 i Beijing, der han tok bronse i firer uten styrmann sammen med Benjamin Rondeau, Julien Desprès og Dorian Mortelette.

Referanser

Eksterne lenker 
 

Franske roere
Deltakere for Frankrike under Sommer-OL 2008
Roere under Sommer-OL 2008
Medaljevinnere under Sommer-OL 2008
Deltakere for Frankrike under Sommer-OL 2012
Roere under Sommer-OL 2012
Medaljevinnere under Sommer-OL 2012
Deltakere for Frankrike under Sommer-OL 2016
Roere under Sommer-OL 2016
Personer fra Verdun
Olympiske medaljevinnere i roing
Partiprogrammet fra Görlitz

Partiprogrammet fra Görlitz (tysk: Görlitzer Programm) var et politisk program som ble vedtatt av Sozialdemokratische Partei Deutschlands på partidagen i Görlitz i 1921. Programmet avløste partiprogrammet fra Erfurt av 1891, og ble i 1925 avløst av partiprogrammet fra Heidelberg. Programmet introduserte revisjonisme ved å erstatte den gamle revolusjonære tankegangen med bruken av demokratiske institusjoner til å gjennomføre politiske idéer. Dette innbefattet samarbeid med andre politiske retninger, og på partidagen ble det vedtatt å innlede et politisk samarbeid med Deutsche Volkspartei i Fristaten Preussen.

Litteratur 
 Hermann Schöler: Das Görlitzer Programm der SPD. Ein kritischer Kommentar von H. Sch. Detmold 1922.
 Helga Grebing: Geschichte der deutschen Arbeiterbewegung. Ein Überblick. München 1966, S. 178.
 Franz Osterroth, Dieter Schuster: Chronik der deutschen Sozialdemokratie. Bd.II: Vom Beginn der Weimarer Republik bis zum Ende des zweiten Weltkrieges. Berlin, Bonn 1975, S. 87–91.
 Heinrich August Winkler: Klassenbewegung oder Volkspartei? Zur sozialdemokratischen Programmdebatte 1920–1925. In: Geschichte und Gesellschaft Heft 1 1982 S. 9–54.
 Detlef Lehnert: Sozialdemokratie zwischen Protestbewegung und Regierungspartei 1848 bis 1983. Frankfurt 1983, ISBN 3-518-11248-1, S. 133f., S. 138f.
 Heinrich-August Winkler: Die Geschichte der ersten deutschen Demokratie. München 1993, ISBN 3-7632-4233-3, S. 163ff.

Eksterne lenker 
 
  
 

Tidligere politiske partier i Tyskland
Sosialdemokrati
Politiske partier etablert i 1921
Politiske partier nedlagt i 1925
1921 i Tyskland
1925 i Tyskland
Vondt i brystet

«Vondt i brystet» er en sang med den norske humortrioen Prima Vera, opprinnelig utgitt 1. desember 1978 på musikkalbumet Brakara. Sangen ble innspilt 31. juli – 3. august 1978 i Roger Arnhoff studio i Oslo. Jonas Fjeld Band var musikere. Brakara ble relansert på CD i august 2001.

Originalen som er mest kjent under tittelen «Mot i brystet», heter egentlig «Gymnastikkmarsj». Den ble laget av Johan Nicolaisen.

Prima Veras tekst er en slags kampsang sett fra en rusavhengig sitt ståsted. Både Jahn Teigen og Tom Mathisen spilte inn sine stemmer to ganger slik at det lignet et ordentlig mannskor.

«Vondt i brystet» ble også utgitt i januar 1994 på Absolute Prima Vera.

Referanser 

Prima Vera-sanger
Sanger fra 1978
Hollywood (Wicklow)

Hollywood, historisk sett kjent som Killinkeyvin (irsk Cillín Chaoimhín i betydningen «Kevins lille kirke») er en landsby i den vestlige delen av grevskapet Wicklow på Irland. Landsbyen ligger ved vegen Wicklow Gap, nær krysningspunktet med N81. I henhold til folketelling av 2002 bodde det noe mindre enn 100 mennesker i Hollywood, skjønt samfunnet trekker fra et større område som består av rundt 500 mennesker.

Etymologi 
Cillín Chaoimhín er det tilknyttede navnet for Hollywood, men et eldre irsk navn er Cnoic Rua som bokstavelig betyr «Rød ås». Det kan være en referanse til de røde bærene på kristtorn (engelsk holly, latin Ilex) som vokser i bergene over landsbyen, eller det kan være en referanse til fargen på lyngen i Wicklow. En annen mulighet er at det opprinnelige navnet kan ha vært Holy Wood («hellige skog») som en referanse til den hellige Kevins reise gjennom stedet.

Historie 

Landsbyen har lange tradisjoner med helgenen Kevin fra 500-tallet og mange pilegrimer har reist gjennom stedet ved å følge den hellige Kevins fotefar, på veg til klosteret i Glendalough inntil skikken ebbet ut tidlig på 1900-tallet. Lokale landemerker er «Sankt Kevins stol» og «Sankt Kevins grotte». «Sankt Kevins veg» er en 30 km lang pilegrimssti fra Hollywood til Glendalough, og er god måte å nyte deler av nasjonalparken i Wicklowfjellene.

Omgivelser 
Den irske kirke er landsbykirken i landsbyen som har et vevlet tak fra 1600-tallet. Omtrent 3 km nordøst for landsbyen ligger den lille landsbyen Poulaphouca hvor elven Liffey har et vannfall i tre etasjer. Poulaphoucareservoaret dekker omtrent 20 km², ble opprett for rundt femti år siden ved byggingen av Poulaphoucadamningen og et vannkraftverket.

Piper's Stones, steinmonumenter fra bronsealderen, ligger 3,5 km sørvest for Hollywood langs vegen N81.

Hollywood, som sin yngre navnbror i California, har en glansfull fortiden i underholdningsindustrien. Den har gitt malerisk setting for en flere filmer, blant annet King Arthur, Dancing at Lughnasa og Michael Collins.

Sport 
Gælisk sport har en sterk posisjon i lokalsamfunnet. Den lokale klubben Hollywood GAA deltar i Wicklow Senior Football Championship.

Colin Tutty, vinner av verdensmesterskapet i saueklipping 2005, 2008, og 2009 var født og oppvokst i Hollywood, og bor fortsatt der.

Referanser

Eksterne lenker 
 Folketelling for 2006 (PDF)
 Hollywood GAA
 Hollywood hos Wicklow County Tourism
 Hollywood hos Discover Ireland
 Genealogy death records for headstones in the Saint Kevin's Church cemetery

Byer i Wicklow
Johann Caspar Ferdinand Fischer

Johann Caspar Ferdinand Fischer (1656–1746) var en tysk komponist og musiker.

Liv og virke 
Fischer var sønn av en sklredder. Han tilbrakte sannsynligvis ungdomstiden i Ostrov nad Ohří (Schlackenwerth) der han fikk grunnleggende musikkundervisning ved stedets piaristkollegium. 

På bakgrunn av at Fischers orkesterverk bærer preg av å være inspirert av Jean-Baptiste Lully er det blitt spekulert i om Fischer var i Paris som Lullys elev, men det finnes intet belegg for det antatte Parisoppholdet. Uansett brakte Fisher mange typisk franske elementer inn i sin musikk.

Fishers første opus, Le journal du printemps (1695, Laurent Kroninger, Augsburg), er tilegnet komponistens tjenesteherre, markgreve Ludwig-Wilhelm von Baden. Det prektige orkesterverket skulle gjenspeile hofflivets glans. Til Fishers viktigste komposisjoner hører ellers Ariadne Musica, en samling preludier og fuger for orgel i 20 forskjellige tonearter som regnes som en forløper for Johann Sebastian Bachs Das Wohltemperierte Klavier.

Det kan dokumenteres at Fischer var hoffkapellmester hos markgreven av Rastatt fra 1715, en stilling han hadde resten av sitt lange liv. I løpet av denne 30 år lange perioden overlevde han 3 regenter og satte sitt umiskjennelige preg på stedets musikkliv.

J.C.F. Fischer brakte mye fransk innflytelse inn i tidens tyske musikk, og selv om det begrensede biografisk datatilfanget kaster et svært ufullstendig lys over hans liv og gjerning, kan det fastslås at han var en av de mest innflytelsesrike komponistene for klaviaturinstrumenter på 1600- og tidlig 1700-tall.

Referanser

Kilder

Eksterne lenker 
 
 http://www.zum.de/Faecher/G/BW/Landeskunde/rhein/staedte/rastatt/jubi/fischer.htm
 http://www.klassika.info/Komponisten/Fischer/index.html
 Sceneverk
 
 

Tyske komponister
Barokkomponister
Personer fra Karlovy Vary region
Rathcroghan

Rathcroghan (irsk: Ráth Cruachan som betyr «Cruachans ringfort») er et kompleks av arkeologiske steder nær Tulsk i Roscommon i Irland. Det har blitt identifisert som stedet hvor Cruachan eller Cruachu, den tradisjonelle hovedstaden i Connacht i prehistorisk/tidlig historisk tid lå. Selv om det er omdiskutert om det har vært bosetning her, har stedet hatt stor betydning som gravplass. Mange viktige rituelle samlinger fant sted her i hedensk og tidlig kristen tid.

Det er et viktig sted i irsk mytologi, særlig som sete for Ailill og Medb, konge og dronning av Connachta i Ulster-syklusen. Åpningssekvensene i Táin Bó Cúailnge og Táin Bó Flidhais finner sted her.

Irsk mytologi
Roscommon
Arkeologiske steder i Irland

de:Cruachain
Nailja Julamanova

Nailja Julamanova (russisk: Наиля Юламанова, født 6. september 1980) er en russisk langdistanseløper som spesialiserer seg på maraton.

I 2006 ble hun russisk mester i maraton, og deltok samme år i EM i friidrett i Göteborg, der hun kom på 12.-plass. Ved VM i friidrett 2007 kom hun på 32.-plass. 

Hun vant Praha maraton i 2007 og 2008, og Istanbul maraton i 2008. Hun fikk 8.-plass ved VM i friidrett 2009 i Berlin, og vant sølv under EM i friidrett 2010 i Barcelona. 

Hennes personlige rekord er 2.26,05, satt i Shanghai i desember 2010.

Eksterne lenker 
 

Russiske langdistanseløpere
Personer fra Toljatti
Fødsler i 1980